It’s Only Love (Beatles-sang)

«It's Only Love» er en sang av The Beatles som ble hovedsakelig skrevet av John Lennon, men offisielt kreditert Lennon/McCartney. Den ble første gang utgitt 6. august 1965 på gruppens femte britiske album Help!. I USA ble den utgitt 6. desember 1965 på albumet Rubber Soul.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 60/200/201Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 157Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8

 Bakgrunn og innspilling 

Lennon hadde hovedidéen til sangen og fikk hjelp av Paul McCartney til å skrive den ferdig. Lennon var veldig misfornøyd med teksten, og av den grunn hatet han den i etterkant.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 200 På versjonen som ble utgitt i 1965, kan man høre på setningen «just the sight of you makes night-time bright – very bright» at han nærmest ler mens han synger. George Martin Orchestra ga ut en instrumental versjon senere i 1965 med tittelen «That's a Nice Hat».MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 126

«It's Only Love» ble innspilt 15. juni 1965 i Abbey Road Studios. Tagning seks ble brukt til utgivelse i 1965. På Anthology 2 (utgitt 1996) ble tagning to inkludert (samt tagning tre som ble avbrutt etter to sekunder).Anthology 2 – informasjon i hefte som fulgte med utgivelsen

 Musikere og instrumenter 

John Lennon: akustisk gitar, vokal
Paul McCartney: bass
George Harrison: akustisk gitar, sologitar
Ringo Starr: trommer, tamburin

«It's Only Love» ble aldri fremført av The Beatles i offentlig konsert sammenheng, og heller ikke av John Lennon i hans solo karriere.

Bryan Ferry ga ut en coverversjon av «It's Only Love» i 1976 på albumet Let's Stick Together, mens Gary U.S. Bonds gjorde det i 1981 på albumet Dedication.

Referanser

 Eksterne lenker 
 Sangteksten (presentert på The Beatles' offisielle webside).

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965
Kategori:Britiske sanger